હિમ્મતવાલા બાદ શ્રીદેવીએ મવાલી, તોફા, મિસ્ટર ઇન્ડિયા, ચાંદની જેવી ફિલ્મો આપી સમગ્ર વિશ્વમાં પ્રખ્યાત થઇ.તેમણે આ ઉપરાંત હટકે જેવી અને મસાલા જેવી ફિલ્મોમાં પણ કામ કર્યું જેમાં કમલ હસન સાથે આવેલી "સદમા" હતી. આ ઉપરાંત લમ્હે, ચાલબાઝ, આખરી રાસ્તા વગેરે ફિલ્મોને કારણે શ્રીદેવી બોલીવુડનાં નંબર વન અભિનેત્રી બની ગયા હતાં.બોની કપૂર સાથે સાથે લગ્ન કર્યા બાદ ૧૫ વર્ષ સુધી તેઓ ફિલ્મોથી દૂર રહ્યાં હતાં. જોકે ૧૫ વર્ષ બાદ ફરી હિમત દેખાડતા ૨૦૧૨માં આવેલી ઇંગ્લિશ વિંગ્લિશ ફિલ્મથી શાનદાર કમબેક કર્યું હતું.જેમાં તે એક ગૃહિણીનાં પાત્રમાં જોવાં મળી હતી.આ ફિલ્મે દેશમાં ખુબ ચર્ચા જગાવી હતી.ગયા વર્ષે તેણે મોમ ફિલ્મમાં કામ કર્યું હતું.આ ફિલ્મ તેણે પોતાનાં દમ પર હીટ આપી પોતાની અભિનય ક્ષમતાનો પરિચય આપી દીધો હતો.શાહરૂખ ખાનની આવનારી ફિલ્મ ઝીરોમાં તેમણે એક્ટિંગ કરી છે, જે ડીસેમ્બરમાં રીલીઝ થશે.